
For at din besvarelse vurderes som komplet, skal du kort argumentere for dine valg af modeller, vurdere om eventuelle forudsætninger er opfyldte og fortolke dine resultater. 
Bemærk data er ikke klargjorte, dvs. man eventuelt selv skal sortere, filtrere, sammenlægge, opdele og opstille data, så man kan benytte analyseværktøjerne.

En investor ønsker at analysere det danske ejendomsmarked, til dette formål er der indsamlet en stikprøve af ejendomme sat til salg på Boligsiden i september 2020. Resultaterne af denne stikprøve findes i Excel-filen bolig2020.xlsx, du skal benytte dette datasæt i besvarelsen af Opgave 1 til 5.
Forklaring på variablene:
	Variabel
	Forklaring

	Boligtype
	Hvilken ejendomstype er ejendommen, villa, ejerlejlighed etc.

	Adresse
	Ejendommens adresse.

	Kontantpris
	Den udbudte kontantpris i DKK.

	Postnummer
	Postnummeret ejendommen er beliggende i.

	By
	Byen ejendommen er beliggende i.

	Udbetaling
	Udbetalingen på ejendommen 5% af prisen i DKK.

	Boligareal
	Boligarealet i kvadratmeter.

	Antal værelser
	Ejendommens antal værelser.

	Grundareal kvm.
	Grundens areal i kvadratmeter.

	Tidligere udbudt
	Har ejendommen tidligere været udbudt. Dummyvariabel 0: nej, 1: ja

	Kvadratmeterpris
	Ejendommens pris pr. kvadratmeter bolig i DKK.

	Ejerudgifter
	Ejendomsværdiskat, grundskyld, udgifter til ejerforsikring etc. i DKK.

	Brutto
	Månedlig bruttoydelse for standardfinansiering af ejendommen i DKK.

	Netto
	Månedlig nettoydelse for standardfinansiering af ejendommen i DKK.









1. Test om der er sammenhæng mellem boligtype og om ejendommen tidligere har været udbudt?

2. Inddel kvadratmeterpris i passende intervaller. Afgør ud fra en statistisk analyse, om kvadratmeterprisen afhænger af boligtypen.

3. Vi ser i dette spørgsmål kun på boligtyperne rækkehus, ejerlejlighed og villaer, fjern de øvrige boligtyper.
a. Test om den gennemsnitlige kontantpris er ens for de 3 boligtyper 
b. Test om den gennemsnitlige kvadratmeterpris er ens for de 3 boligtyper 
c. Kommenter superkort om konklusionerne i a og b giver mening

4. Filtrer data så vi kun ser på boligtype villa, udelad kvalitative variable. Gennemfør en faktoranalyse af data, kommenter superkort på denne. 

5. Filtrer datasættet, så vi kun ser på boligtype villa, udelad kvalitative variable. Tegn et klyngeplot med 2 klynger.

6. I denne opgave skal du ikke benytte et datasæt, du skal selv gennemføre beregninger. Investoren har gennemført en ARIMA-analyse af en aktie. Resultatet af ARIMA-analysen er at aktiekursen bedst kan beskrives ved en ARIMA(1,0,0) dvs. AR(1) model med parametre μ=240 og ϕ=0,1. Kursen på tidspunkt t=0 er 260.
Bestem kursen på tidspunkt t=1,2,3.







